Det skriver statsminister Lars Løkke Rasmussen (V) på Facebook.

Overdragelsen i Miljø- og Fødevareministeriet sker klokken 14:30.

En af de første opgaver for Esben Lunde Larsen kan blive at forhandle en tillægsaftale på plads med partierne bag landsbrugspakken.

Udnævnelsen af Lunde Larsen kommer i kølvandet på et tumultarisk forløb, hvor regeringen blev kastet ud en enorm krise, efter at Løkke indikerede, at et folketingsvalg var mere sandsynligt end en ministerfyring.

https://twitter.com/MFVMin/status/704276743587282946

Men De Konservative stod fast, og en række timelange møder i statsministerboligen Marienborg i Nordsjælland kunne ikke genoprette tilliden til Eva Kjer Hansen, der ifølge støttepartiet ikke har givet retvisende oplysninger til offentligheden om landbrugspakken.

En række miljøforskere havde forud for mistillidserklæringen beskyldt Eva Kjer Hansen for at sminke tallene bag landbrugspakken, så miljøregnskabet fremstår mere positivt, end det reelt er.

https://www.facebook.com/larsloekke/posts/10153911086858788

Nogle af forskerne står bag de oprindelige beregninger af landbrugspakken, men har brugt vendinger som "kreativ bogføring" og "misinformation" om ministerens regnemetoder.

Eva Kjer Hansen har igennem hele forløbet fastholdt, at tallene er retvisende. Og statsministeren har erklæret sig enig - Eva Kjer Hansen har ikke gjort noget forkert.

Løkke har allerede én gang været tvunget til at skifte ud på sit ministerhold. Det skete, da Carl Holst (V) trak sig som forsvarsminister efter en række skandalesager. Holst blev afløst af Peter Christensen, der ikke blev valgt ind ved folketingsvalget i juni.

Sagen kort: